b'\n_START_ARTICLE_\nVidar (tidsskrift)\n_START_PARAGRAPH_\nVidar var et norsk tidsskrift som utkom fra 1832 til 1834. Det var partiorgan for \xc2\xabintelligenspartiet\xc2\xbb og hadde et motstykke i Hielms Almindeligt norsk Maanedsskrift, som \xc3\xa5pnet spaltene for unge radikalere. Disse to tidsskriftene var sin tids mest innflytelsesrike presseorganer i Norge, fordi avisene fortsatt sto p\xc3\xa5 et lavt niv\xc3\xa5. Blant medarbeiderne var A. M. Schweigaard, P. A. Munch, J. S. Welhaven og Frederik Stang. Etter at det var g\xc3\xa5tt inn fikk det en fortsettelse i dagbladet Den Constitutionelle (1836), som ble redigert av den samme kretsen.'